Käytännön ohjeita suulliseen tenttiin: LUE NÄMÄ HUOLELLISESTI!

1. Suulliset tentit ja niihin liittyvät keskustelut tehdään videoina omissa pienryhmissä. Esitysten ja keskustelujen tallentamiseen suositellaan Zoomia.
2. Tentti koostuu kahdesta osasta: **omaan alaan liittyvästä esitelmästä (noin 5 min.)**ja **esitelmän jälkeisestä ryhmäkeskustelusta (noin 5 min.)**.
3. Tämän lisäksi kaikki pienryhmän jäsenet osallistuvat myös muiden oman pienryhmänsä opiskelijoiden keskusteluihin.
4. Esitys ja ryhmäkeskustelu ovat yhtä tärkeitä osia eli valmistaudu hyvin myös keskusteluosuuksiin.
5. Suullisessa tentissä tärkeintä on viestin välittyminen. Esitelmä kannattaa suunnitella huolellisesti, jotta sen rakenne on selkeä ja looginen.
6. Suulliset tentit arvioidaan asteikolla hyvät tiedot (HT) - tyydyttävät tiedot (TT).

**Muista nämä!**

* + Suullisen tentin videossa kaikilla tulee olla sekä kuva- että ääniyhteys. Huolehdi siis, että laitteessasi on kamera. Puhujan kasvojen tulee näkyä.
	+ Puhu vapaasti ja tarpeeksi hitaasti. Varsinkin videolta kuulijan on vaikea seurata liian nopeaa puhetta. Muista, että pienet tauot tuovat ilmavuutta puheeseen. Sinusta pitkältä tuntuva tauko ei ole pitkä katsojan mielestä. Voit äänittää kokeeksi omaa puhetta ja kuunnella, miltä se kuulostaa. Yritä löytää sopiva tempo.
	+ Esitysosiossa tulee olla havaintomateriaalia (Powerpoint, Google slides tmv.) On suositeltavaa, että havaintomateriaali koostuu esimerkiksi kuvista, kaavioista, videosta, lyhyistä virkkeistä jne.
	+ Varmista, että et lue suoraan paperista. Tarkoitus on kertoa asiasta omin sanoin mahdollisimman luonnollisesti. Ei ole siis tarkoitus testata, miten hyvin osaat lukea tekstiä suoraan paperista. Puhu luontevaa puhekieltä.
	+ Ryhmäkeskustelu tapahtuu pidetyn esityksen pohjalta. Kuunnellessasi pienryhmäsi esityksiä mieti kysymyksiä ja kommentteja, joita esittää ryhmälle tai esityksen pitäjälle.
	+ Esityksen pitäjän kannattaa valmistella johdattelevia kysymyksiä (noin viisi kysymystä) auttamaan keskustelun kulkua. Muiden ryhmäläisten tehtävä on osallistua aktiivisesti keskusteluun.
	+ Varatkaa videon tekemiseen tarpeeksi aikaa. Tallentakaa video siten, että sen pystyy avaamaan yleisimmillä ohjelmilla tai katselemaan jotenkin muuten helposti.
	+ Harjoitelkaa esityksiänne etukäteen ennen tenttitilanteen tallentamista!

Ota yhteyttä vastuuopettajiin, jos sinulla on tenttiin liittyviä kysymyksiä.

Klikkaa linkkiä <http://smartsvenska.aalto.fi/fi/output-fi/vinkkeja-suulliseen-kokeeseen/>